Document ID: 32010D0375
Publication Date: 2010-06-18

Title and Content:
ROZHODNUTIE KOMISIE
z 18. júna 2010
o prideľovaní množstiev kontrolovaných látok s výnimkou hydrochlórfluórovaných uhľovodíkov, ktoré sú v Únii v roku 2010 povolené na základné alebo kritické laboratórne a analytické použitie podľa nariadenia Európskeho parlamentu a Rady (ES) č. 1005/2009 o látkach, ktoré poškodzujú ozónovú vrstvu
[oznámené pod číslom K(2010) 3850]
(Iba anglické, estónske, francúzske, holandské, nemecké, španielske a talianske znenie je autentické)
(2010/375/EÚ)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Európskeho parlamentu a Rady (ES) č. 1005/2009 zo 16. septembra 2009 o látkach, ktoré poškodzujú ozónovú vrstvu (1), a najmä na jeho článok 10 ods. 2,
keďže:
(1)
Únia už postupne zrušila výrobu a spotrebu chlórfluórovaných uhľovodíkov, iných úplne halogénovaných chlórfluórovaných uhľovodíkov, halónov, tetrachlórmetánu, 1,1,1-trichlóretánu, hydrobrómfluórovaných uhľovodíkov a brómchlórmetánu v prípade väčšiny použití. Od Komisie sa vyžaduje, aby určila základné laboratórne a analytické použitie pre tieto kontrolované látky, množstvá, v ktorých sa môžu používať, a spoločnosti, ktoré ich môžu používať.
(2)
V rozhodnutí XIX/18 zmluvných strán Montrealského protokolu sa povoľuje výroba a spotreba kontrolovaných látok, ktoré sú uvedené v prílohách A, B a C (látky skupiny II a III) k Montrealskému protokolu a ktoré sú potrebné na základné laboratórne a analytické použitie podľa prílohy IV k správe zo siedmeho zasadnutia zmluvných strán, s výhradou podmienok stanovených v prílohe II k správe zo šiesteho zasadnutia zmluvných strán, ako aj v rozhodnutiach VI/9, VII/11, XI/15 XV/5, XVI/16 a XXI/16 zmluvných strán Montrealského protokolu.
(3)
V rozhodnutí XVII/10 zmluvných strán Montrealského protokolu sa povoľuje výroba a spotreba metylbromidu uvedeného v prílohe E k Montrealskému protokolu potrebná na jeho kritické laboratórne a analytické použitie.
(4)
Podľa Montrealského protokolu výnimka pre všeobecné laboratórne a analytické použitie podlieha pravidelnému preskúmaniu a naposledy bola predĺžená rozhodnutím XXI/6 do 31. decembra 2014.
(5)
V rozhodnutí VI/25 sa stanovuje, že použitie sa považuje za základné, ak neexistujú žiadne technicky a ekonomicky možné alternatívy alebo náhrady, ktoré by boli akceptovateľné z environmentálneho a zdravotného hľadiska. Mala by sa vypracovať príloha s uvedenými použitiami, pre ktoré zmluvné strany Montrealského protokolu považujú alternatívy za dostupné. Podľa dohody zmluvných strán v rozhodnutí XVIII/15 by táto príloha mala takisto obsahovať pozitívny zoznam povolených základných použití metylbromidu.
(6)
Komisia uverejnila oznámenie určené podnikom, ktoré v roku 2010 plánujú dovážať kontrolované látky, ktoré poškodzujú ozónovú vrstvu, do Európskej únie alebo ich z nej vyvážať, a podnikom, ktoré na rok 2010 plánujú požiadať o kvóty na tieto látky určené na základné laboratórne a analytické použitie (2), a následne jej boli doručené vyhlásenia o zamýšľanom základnom laboratórnom a analytickom použití kontrolovaných látok v roku 2009.
(7)
Opatrenia ustanovené v tomto rozhodnutí sú v súlade so stanoviskom riadiaceho výboru zriadeného článkom 25 ods. 1 nariadenia (ES) č. 1005/2009,
PRIJALA TOTO ROZHODNUTIE:
Článok 1
Výroba a dovoz kontrolovaných látok s výnimkou hydrochlórfluórovaných uhľovodíkov sa môže povoliť na akékoľvek základné laboratórne a analytické použitie určené v prílohe I.
Článok 2
Množstvo kontrolovaných látok s výnimkou hydrochlórfluórovaných uhľovodíkov, na ktoré sa vzťahuje nariadenie (ES) č. 1005/2009 a ktoré sa môžu vyrábať na základné laboratórne a analytické použitie v Únii alebo do nej na uvedené účely dovážať v roku 2010, je 63 843,371 kilogramu ODP (potenciál poškodzovať ozón).
Článok 3
Rozdelenie kvót na základné laboratórne a analytické použitie kontrolovaných látok s výnimkou hydrochlórfluórovaných uhľovodíkov v roku 2010 sa vzťahuje na podniky uvedené v prílohe II. Maximálne hodnoty, ktoré sa môžu vyrobiť alebo doviezť v roku 2010 na laboratórne a analytické použitie pridelené týmto podnikom sa stanovujú v prílohe III.
Článok 4
Toto rozhodnutie sa uplatňuje od 1. januára 2010 a stráca účinnosť 31. decembra 2010.
Článok 5
Toto rozhodnutie je určené týmto podnikom:
Acros Organics bvba
Janssen Pharmaceuticalaan 3a
2440 Geel
BELGICKO
Estonian Environmental Research Centre
Marja 4D
10617 Tallinn
ESTÓNSKO
Honeywell Specialty Chemicals GmbH
Wunstorfer Strasse 40
Postfach 100262
30918 Seelze
NEMECKO
LGC Standards GmbH
Mercatorstr. 51
46485 Wesel
NEMECKO
Ministry of Defense
Defence Fuel Lubricants and Chemicals
P.O. Box 10 000
1780 CA Den Helder
HOLANDSKO
Sicor Spa
Via Terrazzano 77
20017 Rho (MI)
TALIANSKO
Sigma Aldrich Company Ltd
The Old Brickyard, New Road
Gillingham SP8 4XT
SPOJENÉ KRÁĽOVSTVO
Sigma Aldrich Logistik GmbH
Riedstrasse 2
89555 Steinheim
NEMECKO
VWR International S.A.S.
201 rue Carnot
94126 Fontenay-sous-bois
FRANCÚZSKO
Airbus S.A.S.
Route de Bayonne 316
31300 Toulouse
FRANCÚZSKO
Harp International Ltd
Gellihirion Industrial Estate, Rhondda, Cynon Taff,
Pontypridd CF37 5SX
SPOJENÉ KRÁĽOVSTVO
Ineos Fluor Ltd
PO Box 13, The Heath
Runcorn Cheshire WA7 4QF
SPOJENÉ KRÁĽOVSTVO
Merck KGaA
Frankfurter Strasse 250
64271 Darmstadt
NEMECKO
Panreac Quimica S.A.
Pol. Ind. Pla de la Bruguera, C/Garraf 2
08211 Castellar del Vallès-Barcelona
ŠPANIELSKO
Sigma Aldrich Chimie SARL
80, rue de Luzais
L’isle d’abeau Chesnes
38297 St Quentin Fallavier
FRANCÚZSKO
Sigma Aldrich Laborchemikalien GmbH
Wunstorfer Strasse 40
Postfach 100262
30918 Seelze
NEMECKO
Tazzetti Fluids S.r.l.
Corso Europa n. 600/a
Volpiano (TO)
TALIANSKO
V Bruseli 18. júna 2010

Classification:
Level 1 Topics: 100158
100160
100155
Level 2 Topics: 100269
100262
100242
100244
Level 3 Topics: 434743
2524
2470
1362
2090
2478
All Topics: 2540
2739
3660
4308
5650
5782
6400